Σαλβατόρε Ανταμό

Ο Σαλβατόρε Ανταμό (Salvatore Adamo, γενν. 1 Νοεμβρίου 1943), γνωστός ως καλλιτέχνης απλώς ως «Ανταμό», είναι Ιταλός μουσικός και τραγουδιστής, γνωστός για τις ρομαντικές μπαλάντες του. Μεγάλωσε και έζησε στο Βέλγιο, του οποίου έχει την υπηκοότητα. Καθιστάμενος δημοφιλής πρώτα στην Ευρώπη, έγινε κατόπιν γνωστός και στη Μέση Ανατολή, τη Λατινική Αμερική, την Ιαπωνία και τις ΗΠΑ. Συνολικά έχει πουλήσει μέχρι σήμερα πάνω από 100 εκατομμύρια δίσκους (80 εκατομμύρια άλμπουμ και 20 εκατομμύρια σινγκλ), κάτι που τον καθιστά έναν από τους πλέον επιτυχημένους εμπορικά καλλιτέχνες στον κόσμο και τον Βέλγο μουσικό με τις μεγαλύτερες πωλήσεις όλων των εποχών. Συνήθως τραγουδά στη γαλλική γλώσσα, αλλά κατά καιρούς έχει τραγουδήσει στην ολλανδική, στην αγγλική, στη γερμανική, στην ιταλική στην ισπανική, στην ιαπωνική και στην τουρκική. Τα «Tombe la neige», «La nuit» και «Inch'Allah» παραμένουν τα γνωστότερα τραγούδια του.

 Ο Ανταμό γεννήθηκε στην πόλη Κομίζο της νότιας Σικελίας. Ο πατέρας του, Αντόνιο, έσκαβε πηγάδια στη Σικελία και τον Φεβρουάριο του 1947 μετανάστευσε στο Βέλγιο για να εργασθεί στα ανθρακωρυχεία του Μαρσινέλ στο Σαρλερουά. Μερικούς μήνες αργότερα μπόρεσαν να εγκατασταθούν στο Βέλγιο και η σύζυγός του Κοντσέττα και ο γιος τους Σαλβατόρε, και η οικογένεια έζησε στη Μονς. Οι γονείς του Σαλβατόρε δεν ήθελαν ο γιος τους να γίνει ανθρακωρύχος και έτσι τον έγραψαν σε θρησκευτικό σχολείο της πόλης. Μέχρι το 1960 η οικογένεια είχε αποκτήσει επτά παιδιά. Ο Σαλβατόρε ήταν επιμελής μαθητής, διακρινόμενος στη μουσική και στις τέχνες γενικότερα. Οι πρώτες επιδράσεις του Ανταμό υπήρξαν η ποίηση του Βίκτωρος Ουγκώ και του Ζακ Πρεβέρ, η μουσική Γάλλων τραγουδοποιών όπως του Ζωρζ Μπρασένς, και η ιταλική καντσονέττα. Είχε αρχίσει να τραγουδά και να συνθέτει δικά του τραγούδια από νεαρή ηλικία. Πρωτοεμφανίσθηκε σε έναν διαγωνισμό του Radio Luxembourg, όπου συμμετέσχε ως ερμηνευτής και συνθέτης του τραγουδιού «Si j'osais» (= «Αν τολμούσα»), κερδίζοντας στον τελικό, που έγινε στο Παρίσι στις 14 Φεβρουαρίου 1960. Η πρώτη εμπορική επιτυχία του Ανταμό ήταν το «Sans toi, ma mie» (1963), από το πρώτο του άλμπουμ με τίτλο 63/64. Ακολούθησε μία σειρά επιτυχιών, με την πλέον διάσημη να είναι το «Tombe la neige» (= «Το χιόνι πέφτει», 1963). Το γραμμένο από τον ίδιο τραγούδι «Petit bonheur» πούλησε πάνω από ένα εκατομμύριο αντίτυπα μέχρι τον Απρίλιο του 1970 και έγινε «χρυσός δίσκος».Συνολικά ο Ανταμό έχει πουλήσει περισσότερα από 100 εκατομμύρια αντίτυπα δίσκων σε όλο τον κόσμο. Τραγούδησε και ηχογράφησε σε πολλές γλώσσες. Εκτός από το Βέλγιο και τη Γαλλία, σημείωσε ιδιαίτερη επιτυχία στην Ιταλία, στην Ολλανδία, στη Γερμανία, στην Ισπανία, στην Πορτογαλία, στην Τουρκία, αλλά και στην Ιαπωνία, όπου έχει περιοδεύσει επανειλημμένα. Περιοδείες έχει κάνει και στη Λατινική Αμερική, όπως και στη Μέση Ανατολή. Στη Χιλή το κοινό τού χάρισε ένα βραβείο «εκτιμήσεως» γνωστό ως «Antorcha» (Χρυσός και αργυρός πυρσός) στο ετήσιο φεστιβάλ της Βίνια δελ Μαρ, όπου μια φορά τραγούδησε σε τρεις διαφορετικές sold-out συναυλίες την ίδια νύχτα. Κατά τη δεκαετία του 1980 η σταδιοδρομία του Ανταμό γνώρισε κάμψη, καθώς το είδος της μουσικής/τραγουδιού που υπηρετούσε έφθινε. Ωστόσο, από την επόμενη δεκαετία, στην κορυφή ενός κύματος νοσταλγίας, επανήλθε με επιτυχία στη σύνθεση, στις ηχογραφήσεις και στις περιοδείες, αρχίζοντας με μια πλήρη σεζόν στο Casino de Paris από τον Απρίλιο του 1990.Ο Ανταμό δοκίμασε και τις υποκριτικές του ικανότητες παίζοντας το 1967 στην κινηματογραφική ταινία Les Arnaud, όπου πρωταγωνιστούσε ο Μπουρβίλ. Η Αμάλια Ρουδρίγες ηχογράφησε το «Inch'Allah» στα γαλλικά, ενώ η διεθνής επιτυχία του «Tombe la neige» έχει μεταφρασθεί στη βουλγαρική, στην τουρκική («Her Yerde Kar Var»), την ιαπωνική, την πορτογαλική, την ισπανική, την ιταλική και την κινεζική γλώσσα (Cantopop). Το 2001 ο Ανταμό χρίσθηκε ιππότης (Ridder) από τον βασιλιά Αλβέρτο Β' του Βελγίου, ένας τίτλος αντίστοιχος του βρετανικού «σερ». Το επόμενο έτος τιμήθηκε και με το βελγικό παράσημο του Τάγματος του Στέμματος. Το 2014 τιμήθηκε με το γαλλικό βραβείο Victoires de la Musique. Το 1969 ο Ανταμό νυμφεύθηκε τη Νικόλ, με την οποία απέκτησαν τρία τέκνα: τον Αντονύ (γενν. 1969), τον Μπενζαμέν και μετά την Αμελί. Στις 7 Αυγούστου 1966 ο πατέρας του Ανταμό πέθανε από πνιγμό. Η μικρότερη αδελφή του τραγουδιστή, η Délizia, είναι επίσης τραγουδίστρια με ηχογραφήσεις στο ενεργητικό της. Ο Σαλβατόρε έγραψε μερικά τραγούδια για αυτή, όπως την πρώτη της επιτυχία, το «Prends le chien» (1974). Το 1984 ο Ανταμό αντιμετώπισε καρδιακά προβλήματα, για τα οποία χρειάσθηκε εγχείρηση μπαϊπάς και προσωρινή πλήρη αποχή από τις δραστηριότητές του. Από το 1993 είναι «πρέσβης καλής θελήσεως» της UNICEF και με αυτή του την ιδιότητα επισκέφθηκε χώρες όπως το Βιετνάμ, τον Λίβανο, τη Βοσνία, το Αφγανιστάν και άλλες. 1962 : Sans Toi Ma mie (εταιρεία Pathé-Marconi, Γαλλία) 1963 : Chansons non-commerciales (Βέλγιο) 1964 : Tombe la neige 1964 : Vous Permettez Monsieur (Καναδάς) 1964 : Mes 21 ans (Καναδάς) 1965 : La Nuit, vol. 2 1967 : Notre roman (Καναδάς) 1967 : Ton nom (Καναδάς) 1968 : J'ai tant de rêves dans mes bagages 1968 : Chansons pour l'été (Καναδάς) 1971 : Chansons de mes seize ans 1970 : Petit Bonheur 1972 : Quand tu reviendras 1973 : A ceux qui rêvent encore 1975 : Mademoiselle attendez 1975 : Jusqu'à l'amour 1976 : Voyage jusqu'à toi 1977 : Et on chantait 1979 : Pauvre Liberté 1981 : Printemps sous la neige 1982 : Puzzle 1986 : Autre chose(διπλό άλμπουμ, Belgium RCA Ariola/Charles TALAR) 1987 : Avec des si 1989 : Sur la route des étoiles 1992 : Rêveur de fond 1995 : La Vie comme elle passe 1998 : Regards 2001 : Par les temps qui courent 2003 : Zanzibar 2007 : La Part de l'ange 2008 : Le Bal des gens bien (εκτελέσεις τραγουδιών του ως ντουέτων με 18 άλλους τραγουδιστές) 2010 : De toi à moi 2012 : La grande roue 2014 : Adamo chante Bécaud 2016 : L'Amour n'a jamais tort Στη γερμανική 1988 : Seine Grossen Erfolge 1999 : Single Hits 2003 : So Bin Ich, Das Beste 2011 : All the Best Στην ισπανική 1981 : Aquellas manos en tu cintura 1986 : Buscador de oro 1990 : Las mejores canciones 1998 : Simplemente lo mejor 2003 : Lo mejor de...48 – Grandes éxitos 2004 : En Chile – Live 2004 : 24 Grandes éxitos en castellano 2005 : Mis manos en tu cintura 2006 : Voces del amor 2011 : 30 Grandes de 1962 : Adamo (εταιρεία Polydor) 1966 : Hits of Adamo 1974 : Los Hits de Adamo en Castellano- EMI/Odeon (οι μεγαλύτερες επιτυχίες του στην ισπανική) 1978 : Les chansons d'où je viens 1993 : 30 ans 1993 : Paroles et musique (1979/1991) 2002 : Mes plus belles chansons d'amour 2002 : Les Mots de l'âme (3 CD) 2003 : C'est ma vie: L'Intégrale 1963/1975 2003 : Anthologie C'est ma vie (3 CD) 2005 : Platinum Collection (3 CD)In Italian1998: I Successi di Adamo 1998: I Successi di Adamo Volume 2 2005: Studio Collection 1965 : Adamo à l'Olympia 1967 : Olympia 67 1968 : A la place des arts de Montréal (Canada) 1969 : Olympia 69 1969 : Adamo in Japan live 1970 : Adamo in Deutschland: Live-Konzert aus der Philharmonie in Berlin (Double album) 1971 : Olympia 71 1972 : Live in Japan 72 1974 : Live in Japan 74 1977 : Olympia 77 (CBS) 1981 : Live au Théâtre des Champs-Élysées 80(Teldec Germany Import EMI) (Double album) 1982 : Japan concert 81 (disques Victor double album with le Choral Echo and String Orchestra Arrangements Gérard Sabbe) 1984 : Japan Best sélection (studio remix of 20 live tracks Concert 81) (Rereleased 1990 and 1992 in France 16 titles – Pomme Music Sony) 1992 : Live in Japan (EMI Toshiba Japan) (CD and DVD with different tracks at times) 1992 : A l'Olympia – Collection Or (Sony International) (Olympia '77 + 4 titles in studio) 1994 : C'est ma vie. Le meilleur d'Adamo en public (At Théâtre Royal de Mons) (Double CD Flarenasch Carrère, 34 titles) 1994 : Symphonic'Adamo' Live à Liège on 22 Avril 1994) (SA Music) 1994 : C'est Ma Vie – Enregistrement public (Flarenasch Carrère France) ("Les meilleurs moments" 18 titles) 1998 : Best Of – Le meilleur En Public (Wagram France) 2002 : A l'Olympia (Wagram France 1995 / 2002) 2004 : Un soir au Zanzibar (En public au Cirque Royal de Bruxelles) (Double CD and DVD Polydor) 2004 : En Vivo, Estadio Chile 2003 (Double album EMI in Spanish live – EMI Chili) 2004 : Un soir au Zanzibar (live) Le Charmeur d'Océans, πρόλογος του Raymond Devos, εκδ. Claude de la Lande, 1980 Les Mots de l'Ame, εκδ. Anne Sigier, 1993 Le Souvenir du Bonheur Est Encore du Bonheur, εκδ. Albin Michel, 2001 À Ceux Qui Rêvent Encore, εκδ. Albin Michel, 2001 Thierry Coljon: Adamo – C'est sa vie, εκδ. du Félin, Γαλλία 2003 Επίσημος ιστότοπος Ιταλικός ιστότοπος